Metla (skupina)

Metla je slovenská hudobná skupina, ktorú v januári roku 1988 založili Fero Jedlička a Tomáš Mastiš.

História skupiny 
1988
 Fero Jedlička (bicie), Igor Vorek (gitara), Tomáš Mastiš (basa) zakladajú skupinu Metla. Repertoár tvoria prevažne inštrumentálne skladby, kapela si hľadá svoj vlastný hudobný štýl.

1989
 Na jar do kapely nastupuje druhý gitarista Dalibor Blcha a sólový spevák Miloš Rojček.
 Kapela uskutočňuje prvé koncerty po okolí a zúčastňuje sa súťaže Zlatý štít Liptova kde získava cenu diváka.
 Tomáš Mastiš v jeseni odchádza študovať do Bratislavy, kapela za neho hľadá náhradu, čo nie je vôbec ľahké.

1990
 Na post basgitaristu nastupuje Viťo Dolinský
 Druhé vystúpenie vrámci každoročnej hudobnej súťaže Zlatý štít Liptova prináša kapele veľký úspech, kde vyhrajú prakticky všetky ceny.

1991
 Dochádza k významnejším zmenám v obsadení kapely, keď na post basáka a speváka nastupuje Paľo Jankovič, sólovej gitary sa ujíma Igor Sirotiak a do kapely pribudol post klávesáka, ktorý obsadil Juro Vohnout.

1992
 Kapela na festivale Rock & Metal s pesničkou „Milujme sa“ získava cenu za najlepšiu skladbu.

1993
 Kapela nahráva v štúdiu PRO ART svoj prvý štúdiový album Dostal som za ženu sekeru.
 K titulnej skladbe skupina nahrala videoklip, ktorý sa úspešne vysielal v slovenských aj českých televíziách.
 Nastupuje obdobie plné akcií, koncertov, klubových aj festivalových vystúpení a kapela začína prežívať svoje najslávnejšie obdobie.

1996
 Na rádiu Rebeca kapela vyhráva hitparádu so skladbou „Balada o láske“.
 Kapela pravidelne vystupuje na rockových akciách na Slovensku aj v Česku.
 Angažmán na post speváka prijíma Roman Čief, ktorý prespieva niektoré skladby z prvého CD.

1997
 Kapela so skladbou „Milujme sa“ boduje v rádiu Rock FM.

1999
 Kapela vydáva druhý štúdiový album Je to tak.

2000
 Vzniká v poradí druhý oficiálny videoklip skupiny k pesničke „Je to tak“.
 Spevák Roman Čief opúšťa skupinu Metla a odchádza do skupiny Metalinda.

2006
 Kapela si svojpomocne vydáva demo Ženy, nikotín a alkohol.

2007
 Do skupiny sa po 15 rokoch vracia spevák Miloš Rojček
 Kapela sa objavuje v relácii Drišľakoviny.
 Na basu ako výpomoc dočasne hrávajú Kubo Pišek so spriaznenej kapely ŠVEPES a ružomberský basgitarista Peťo Szabo.

2010
 Kapela vydáva tretí album Jeden z nás 2010.

2013
 Skupina Metla vyhlasuje prestávku v činnosti a pripravovaný nový album s pracovným názvom Posledný sa odkladá na neurčito.

2016
 Skupina Natočila videoklip ku skladbám „Že som správne žil“ a „Maj sa maj!“.

Členovia skupiny 
 Fero Jedlička - bicie, spev                 1988 - 2013, 2016, 2019 -
 Igor Sirotiak - gitara, spev                  1991 - 2013, 2016, 2019 -
 Palo Jankovič - basgitara, spev         1991 - 2013, 2016, 2019 -
 Miloš Milan - klávesy, flauta, saxofón, spev                      2020 -

Bývalí členovia 
 Igor Vorek - gitara 1988 - 2013, 2016
 Miloš Rojček - spev 1988 - 91, 2007 - 2013
 Tomáš Mastiš - basgitara, spev 1988 - 89
 Dalibor Blcha - gitara 1988 - 90
 Juraj Vohnout - klávesy, spev 1991 - 97
 Viťo Dolinský - basgitara, spev 1990
 Rasťo Žiak - spev 1992 (zomrel 2020)
 Roman Čief - spev 1996 - 00, 2016
 Mariana Obrcianová - spev 1990
 Jakub Pišek - basgitara 2007
 Peter Szabo - basgitara 2009

Časová os skupiny

Diskografia 
 1995 Dostal som za ženu sekeru
 1999 Je to tak
 2006 Ženy, nikotín a alkohol
 2010 Jeden z nás 2010

Externé odkazy 
 skupina Metla na hudba.sk (mp3 ukážky)
 skupina Metla na metal-archives.com

Slovenské rockové hudobné skupiny
Hudobné skupiny z 1988